ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๑๗ (พ.ศ. ๒๕๒๗)เรื่องกำหนดยางรถยนต์เป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้ยางรถยนต์ หมายความว่ายางรถยนต์ชนิดผ้าใบเฉียงและยางเรเดียลทั้งชนิดใช้ยางในและชนิดไม่ใช้ยางในสำหรับรถยนต์นั่ง รถยนต์บรรทุก รถพ่วงและรถยนต์โดยสารตามสภาพการใช้งานปกติบนทางหลวง และหมายความรวมถึงยางหล่อดอกด้วยยางรถยนต์ชนิดผ้าใบเฉียง หมายความว่ายางรถยนต์แบบกลวงสูบลมซึ่งชั้นผ้าใบแต่ละชั้นที่แผ่ขยายไปยังขอบลวดวางสลับกันทำมุมกับเส้นศูนย์กลางของดอกยางน้อยกว่า ๙๐ องศายางเรเดียล หมายความว่ายางรถยนต์แบบกลวงสูบลมซึ่งชั้นผ้าใบที่แผ่ขยายไปยังขอบลวดวางทำมุมกับเส้นศูนย์กลางของดอกยางประมาณ๙๐ องศายางหล่อดอก หมายความว่ายางรถยนต์ชนิดผ้าใบเฉียงและยางเรเดียลที่ใช้งานแล้วนำมาหล่อดอกใหม่ข้อ๒ประกาศนี้ไม่ใช้บังคับแก่ยางรถยนต์ที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑)ยางรถยนต์ดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport only(๒)ยางรถยนต์ดังกล่าวต้องอยู่ในความครอบครองของผู้ซึ่งเกี่ยวข้องกับกระแสทางธุรกิจเพื่อการส่งออกข้อ๓ให้ยางรถยนต์เป็นสินค้าที่ควบคุมฉลากข้อ๔ ยางรถยนต์ที่จะนำออกขาย ต้องจัดให้มีฉลากติดไว้ที่ตัวยางรถยนต์อย่างเป็นเนื้อเดียวกันหรือจะจัดให้มีฉลาก ปิด หรือติดไว้ที่ตัวยางรถยนต์หรือภาชนะบรรจุก็ได้และต้องจัดให้มีเอกสารหรือคู่มือด้วยข้อ๕ ฉลากนั้นต้องใช้ข้อความเป็นภาษาไทยให้เห็นและอ่านได้ชัดเจน ข้อความในฉลากอย่างน้อยต้องมีสาระสำคัญดังต่อไปนี้(๑)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต แต่ถ้าเป็นยางหล่อดอกให้ระบุชื่อผู้หล่อดอกและสถานที่ประกอบการของผู้หล่อดอกในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าในกรณีที่เป็นสินค้าที่ผลิตขึ้นหรือหล่อดอกใหม่ตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นคู่กรณีจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายใดรายหนึ่งแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้หล่อดอกหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)อักษรหรือเลขแสดงเดือนและปีที่ผลิตหรือหล่อดอก แล้วแต่กรณี(๓)รุ่นที่ผลิต ซึ่งจะใช้รหัสแทนก็ได้ แต่ความในข้อนี้ไม่ใช้บังคับแก่ยางหล่อดอก(๔)ชื่อประเทศที่ผลิตหรือหล่อดอก แล้วแต่กรณี(๕)ขนาดยางรถยนต์ตามหลักเกณฑ์และวิธีการที่กำหนดในมาตรฐานผลิตภัณฑ์อุตสาหกรรมยางรถยนต์ (มอก. ๓๖๗เล่ม ๒) และในกรณีที่เป็นยางเรเดียลให้ระบุอักษร R ไว้ด้วย เช่น ๕.๐๐ - ๑๐ หรือ๑๔๕ R ๑๐(๖)อัตราชั้นผ้าใบ(๗)ในกรณีที่เป็นยางเรเดียล ให้ระบุคำว่า เรเดียล หรือ radial(๘)ในกรณีที่เป็นยางรถยนต์ชนิดไม่ใช้ยางใน ให้ระบุคำว่า ไม่ใช้ยางใน หรือ tubeless(๙)ในกรณีที่เป็นยางหล่อดอก ให้ระบุคำว่า ยางหล่อดอกข้อ๖ เอกสารหรือคู่มือสำหรับยางรถยนต์ต้องใช้ข้อความเป็นภาษาไทย ข้อความในเอกสารหรือคู่มืออย่างน้อยต้องมีสาระสำคัญดังต่อไปนี้(๑)คำแนะนำการใช้ยางรถยนต์เพื่อความปลอดภัยและประหยัด เช่นข้อมูลเกี่ยวกับความสามารถในการรับน้ำหนักสูงสุด ความเร็วสูงสุดความดันลมสูงสุดที่ยางรถยนต์นั้นสามารถทนทานได้ ความดันลมใช้งานปกติ อายุการใช้งานเป็นต้น(๒)การบำรุงรักษา เช่น ข้อมูลเกี่ยวกับวิธีการทำความสะอาด การเก็บรักษาสิ่งต่าง ๆที่อาจจะทำให้ยางรถยนต์เสื่อมคุณภาพได้ง่าย เป็นต้นข้อ๗ให้ยางรถยนต์ที่นำเข้ามาในราชอาณาจักรเพื่อขายได้รับการยกเว้นไม่ต้องแสดงข้อความในฉลากตามข้อ ๕ และเอกสารหรือคู่มือตามข้อ ๖เป็นภาษาไทยในขณะนำเข้าที่ด่านศุลกากร แต่ต้องแสดงข้อความในฉลากตามข้อ ๕และเอกสารหรือคู่มือตามข้อ ๖ เป็นภาษาไทยก่อนที่จะนำออกขายประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป๑ประกาศณ วันที่ ๒๖ พฤศจิกายน ๒๕๒๗มาลดี วสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔๑ ราชกิจจานุเบกษาเล่ม ๑๐๒/ตอนที่ ๕/หน้า ๓๓๕/๑๕ มกราคม ๒๕๒๘